ซื้อสุทธิ Call บนหุ้น ITD, TPIPL และ PTT ในวันอังคาร
วอลุ่มเทรด DW บนหุ้น PTT ITD และ TPIPL ค่อนข้างหนาแน่นในวันอังคาร ควบคู่กับการซื้อขาย SET50 DW โดยมูลค่าการซื้อขาย DW บนหุ้นดังกล่าวสูงถึง 9.3% 8.1% และ 7.4% ตามลำดับ
29 ก.ค. 2558

บล.แมคควอรี กล่าวว่า วอลุ่มเทรด DW บนหุ้น PTT ITD และ TPIPL ค่อนข้างหนาแน่นในวันอังคาร ควบคู่กับการซื้อขาย SET50 DW โดยมูลค่าการซื้อขาย DW บนหุ้นดังกล่าวสูงถึง 9.3% 8.1% และ 7.4% ตามลำดับ ขณะที่มูลค่าการซื้อขาย SET50 DW คิดเป็น 40.8% ของมูลค่าการซื้อขาย DW ทั้งหมดในตลาดหลักทรัพย์
โดยเป็นผลจากการที่หุ้นอ้างอิงและดัชนีหลักทรัพย์อ้างอิงเคลื่อนไหวผันผวนในระหว่างวัน สำหรับ DW28 ที่มีวอลุ่มการซื้อขายหนาแน่น เช่น S5028C1509C และ S5028P1509B ส่วนทางด้าน DW28 บนหุ้นรายตัว เช่น ITD28C1509A PTT28C1510A และ TPIP28C1510A ตามลำดับ
ทั้งนี้ หุ้นกลุ่มพลังงานและเทคโนโลยีปรับตัวขึ้นวานนี้ และเป็นกลุ่มที่ช่วยพยุงตลาดหุ้นไทยให้ปิดบวก โดยดัชนี SET50 Index +0.1% ส่วนสัญญาซื้อขายล่วงหน้าปิดตลาด S50U15 +0.6% และส่งผลให้ Call DW ปรับตัวเพิ่มขึ้นด้วยเช่นกัน ตัวอย่างเช่น S5028C1509B +7.1%  ส่วน DW ในหุ้นพลังงานและเทคโลโนยี เช่น PTTG28C1512A +10.0% เทียบกับหุ้นอ้างอิงที่ปรับตัวขึ้น +1.7% IRPC28C1509A +7.7% เทียบกับหุ้นอ้างอิงที่ปรับตัวขึ้น +2.5%  และ JAS28C1510A +14.3% เทียบกับหุ้นอ้างอิงที่ปรับตัวขึ้น +1.6%
ขณะที่กลุ่มธนาคารมีแรงขายกดดันต่อเนื่อง ซึ่งส่งผลให้ Call DW ที่เกี่ยวข้องปรับตัวลดลงตาม เช่น KBAN28C1607A -6.9% เทียบกับหุ้นอ้างอิงที่ปรับตัวลง -1.4% ขณะที่ Put DW ปรับตัวขึ้น เช่น KBAN28P1511A +4.6%
อย่างไรก็ตาม จากข้อมูลการซื้อขาย DW28 ณ สิ้นวัน นักลงทุนซื้อสุทธิ ทั้ง Call DW บน PTT, ITD และ TPIPL หนาแน่น นำโดย ITD28C1509A 84.9 ล้านหน่วย TPIP28C1510A 62.9 ล้านหน่วย และ PTT28C1510A 19.9 ล้านหน่วย ขณะที่แรงขายสุทธิ ได้แก่ TRUE28C1512A 12.9 ล้านหน่วน และมีแรงขายใน SET50 DW ทั้ง Call และ Put ด้วย เช่น S5028P1509B และ S5028C5108A 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,339.38 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,481.52 ล้านบาท
คิดเป็น 3.8%  